
A. Puškini tn 3 katastriüksuse sihtotstarbe muutmine
1. Asjaolud ja menetluse käik
Narva Linnavalitsuse 30.05.2001. a. korraldusega nr 1016-k „Õigusvastaselt võõrandatud maa tagastamine, Narvas, Puškini tn 3“ tagastati eraisikutest õigustatud subjektidele Narva linnas, A. Puškini tn 3 aadressil 1830 m2 suurune ärimaa sihtotstarbega hoonestatud maa-ala, mis registreeriti Maakatastris 22.01.2002. a. katastritunnusega 51101:007:0058 ning 03.07.2002. a. kanti kinnistusraamatu registriossa nr 717509.
01.12.2006. a. omandas eelmainitud kinnistu osaühing Raevara (registrikood 11289127), kes jagas kinnisomandi korteriomanditeks.
03.10.2007. a. kinnistu nr 717509 jagamisel korteriomanditeks suleti ning kinnistati korteriomandid iseseisvate kinnistusregistri osadega (nr 3649209-3650609).
Kinnistusraamatu andmetel on pärast hoone rekonstrueerimist eluruumide mõtteline osa kinnistust 6707/7770 (86%) ja mitteeluruumide mõtteline osa 1063/7770 (14%).
07.12.2016 esitas osaühing Raevara Narva Linnavalitsusele avalduse muuta maa sihtotstarve vastavalt praegusele hoone kasutusotstarbele.

Lähtudes kehtivast Katastriüksuse sihtotstarvete liigid ja nende määramise korra § 3 lõikest 3 määratakse iga sihtotstarbe osatähtsus 5%-lise täpsusega.

Seoses sellega muudetakse A. Puškini tn 3 katastriüksuse senine sihtotstarve ärimaa 100% ning määratakse uueks sihtotstarbeks elamumaa 85% ja ärimaa 15%.

2. Õiguslikud alused
2.1 Maakatastriseaduse § 18 lõike 4 kohaselt ehitise või selle osa kasutamise otstarbe muutmisel, kui see ei too kaasa ehitusteatise kohustusega või ehitusloakohustuslikku ehitamist, määrab kohalik omavalitsus katastriüksuse sihtotstarbe või sihtotstarbed ehitusseadustiku kohases kasutusloas nimetatud ehitise või selle osa kasutamise otstarbe või otstarvete alusel;
2.2 Vabariigi Valitsuse 23. oktoobri 2008 määruse nr 155 „Katastriüksuse sihtotstarvete liigid ja nende määramise kord” § 2 lõike 1 järgi määrab või muudab kohalik omavalitsus sihtotstarbe kinnisasja omaniku taotluse alusel. Kui sihtotstarbe määramise vajadus tuleneb õigusaktidest, määrab kohalik omavalitsus sihtotstarbe omal algatusel;
2.3 Narva linna ehitusmääruse § 36 kohaselt delegeerib Narva Linnavolikogu Narva Linnavalitsust võtta vastu otsuseid Maakatastriseaduse § 18 lõigetes 4 ja 5 nimetatud küsimustes.
3. Otsus
Muuta A. Puškini tn 3 katastriüksusele (katastritunnus 51101:007:0058) määratud ärimaa sihtotstarve 15% ärimaaks (002; Ä) ja 85% elamumaaks (001; E).
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti katastri registriosakonnale  ja osaühingule Raevara.
4.2 Korraldus jõustub teatavakstegemisest.
4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

